Astronomi so z uporabo sedmih teleskopov v Južni Ameriki,
vključno z dvema ESO-vima teleskopoma v La Silli v Čilu,
odkrili nekaj popolnoma nepričakovanega.
Odkrili so, da je asteroid Chariklo - majhno kamnito telo, ki kroži okoli Sonca za Saturnovo orbito -
obkrožen z dvema ozkima obročema.
To je prvi asteroid, okoli katerega so našli obroče.
To je ESOcast!
Vrhunska znanost in življenje v zakulisju ESO,
Evropskega južnega observatorija.
V raziskovanju skrajnih meja je naš gostitelj dr. J., znan tudi kot dr. Joe Liske.
Obroči okoli Saturna so eden izmed najbolj spektakularnih prizorov na nebu.
In Saturn ni edini planet, ki ima obroče.
Manj izrazite obroče so našli okoli ostalih plinastih planetov v Osončju -
okoli Jupitra, Urana in Neptuna.
Kljub mnogim natančnim raziskavam obročev niso našli okoli nobenega manjšega objekta v Osončju
- do sedaj!
Opazovanja oddaljenega asteroida 10199 Chariklo,
ko je na svoji poti navidezno prekril oddaljeno zvezdo,
so sedaj razkrila, da je obkrožen z dvema finima obročema.
Odkritje je popolnoma presenetilo astronome, saj si nikoli niso mislili, da majhna telesa, kot je Chariklo, sploh imajo obroče.
Chariklo je največji član skupine asteroidov, znanih kot Kentavri.
Njegov premer znaša okoli 250 kilometrov, okoli Sonca kroži med Saturnom in Uranom v zunanjih predelih Osončja.
Napovedi so pokazale, da bo Chariklo na svoji poti navidezno prekril oddaljeno temno zvezdo za opazovalce v Južni Ameriki junija leta 2013.
To bi astronomom omogočilo opazovanje svetlosti zvezde, ki bi se nenadoma zmanjšala, ko bi asteroid zakril njeno svetlobo
- temu dogodku pravimo okultacija.
Toda astronomi so odkrili še veliko več, kot so upali
- nekaj sekund pred in ponovno nekaj sekund po glavni okultaciji
sta se pojavili še dve zelo kratki zmanjšanji navidezne svetlosti zvezde.
Okrog Charikla je bilo še nekaj, kar je blokiralo svetlobo zvezde!
S primerjavo meritev, posnetih z različnih lokacij,
so lahko znanstveniki rekonstruirali ne le obliko in velikost samega asteroida,
ampak tudi ostale lastnosti obeh novoodkritih obročev.
Opazovanja so pokazala, da sta oba zelo ozka,
široka le sedem in tri kilometre, ločena z jasno ločnico širine devetih kilometrov.
Obroči Urana in obročasti loki okrog Neptuna
so bili odkrili na podoben način med okultacijami leta 1977 in 1984.
ESO-vi teleskopi na Observatoriju La Silla so bili prav tako vključeni v odkritje Neptunovega obroča.
Toda sedaj, desetletja kasneje, so se opazovalne tehnike bistveno izboljšale. Opazovanih je bilo veliko več okultacij,
vendar niso odkrili nobenih obročev okoli manjših teles.
Zato je veliko presenečenje, da lahko majhna telesa, kot je Chariklo
Sedaj astronomi mislijo, da je taka vrsta obročev verjetno nastala iz razbitin, ki so ostale po trku.
Razbitine morajo biti oblikovane v ozke obroče zaradi prisotnosti ene ali več majhnih pastirskih lun.
Torej, poleg obročev bi morala okoli Charikla krožiti še vsaj ena majcena luna, ki čaka na odkritje.
Za ESOcast: dr. J.
Pridružite se mi naslednjič na novi kozmični pustolovščini.